钦定古今图书集成/理学汇编/学行典/第105卷 > 徐干中论 > 《治学》
## 钦定古今图书集成/理学汇编/学行典/第105卷 > 徐干中论 > 《治学》

孔子曰：“弗学何以行？弗思何以得？小子勉之。”

述千载之上，若共一时；论殊俗之类，若与同室；度幽明之故，若见其情；原治乱之渐，若指已效。故《诗》曰：“学
有缉熙于光明”，其此之谓也。夫独思则滞而不通，独
为则困而不就，人心必有明焉，必有悟焉，如火得风
而炎炽，如水赴下而流速，故太昊观天地而画八卦，
燧人察时令而钻火，帝轩闻凤鸣而调律，仓颉视鸟
“迹而作书”，斯大圣之学乎神明，而发乎物类也。